**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 265 /2018**

**ΑΔΑ:** 6ΦΨΚΩΨΑ-72Ι



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 26ο/2018 Της 14Ης ΜΑΪΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη 1ου πρακτικού επιτροπής διαγωνισμού που αφορά έλεγχο δικαιολογητικών συμμετοχής και έλεγχο και βαθμολόγηση των τεχνικών προσφορών για την ανάθεση της μελέτης: Μελέτη κατασκευής Μόνιμου Στεγασμένου Εκθεσιακού Κέντρου ’’**

Στην Άρτα, σήμερα, 14-05-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **10601/10-05-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Ζέρβας Κων-νος**  **4. Κοτσαρίνης Μιχαήλ**  **5. Λιλής Γεώργιος** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία**  **4.Χαρακλιάς Κων-νος** |

Στη συνεδρίαση παραβρέθηκε ως ειδικώς προσκεκλημένος Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (9) έκτακτα θέματα.

Ο κ. Πρόεδρος εισηγούμενος το 9ο τακτικό θέμα**: Έγκριση ή μη 1ου πρακτικού επιτροπής διαγωνισμού που αφορά έλεγχο δικαιολογητικών συμμετοχής και έλεγχο και βαθμολόγηση των τεχνικών προσφορών για την ανάθεση της μελέτης: Μελέτη κατασκευής Μόνιμου Στεγασμένου Εκθεσιακού Κέντρου** έθεσε υπόψη της Επιτροπής το από 09-5-2017 πρακτικό της επιτροπής διαγωνισμού για την ανωτέρω μελέτη το οποίο έχει ως εξής:

Στην Άρτα στις 23-11-2017 και ώρα 10:00, συνήλθε σε δημόσια συνεδρίαση η Επιτροπή Διαγωνισμού για την ανάθεση της μελέτης «Μελέτη Κατασκευής Μόνιμου Στεγασμένου Εκθεσιακού Κέντρου», αποτελούμενη από τους:

1. Σοφία Γρύλλια, Τοπογράφο Μηχανικό, Διευθύντρια ΤΥΔ Αρταίων, ως Πρόεδρο (επειδή τη συγκεκριμένη ημέρα ήταν απούσα, μετά από ειδοποίηση προσήλθε το αναπληρωματικό μέλος της η κα. Αγορίτσα Κοντοστέργιου, Πολιτικός Μηχανικός της ΤΥΔ)
2. Άγγελο Σακκά, Πολιτικό Μηχανικό Προϊστάμενο Τ.Ε.Μ. της ΤΥΔ, ως μέλος
3. Φωτεινή Υφαντή, Πολιτικός Μηχανικός εκπρόσωπος του ΤΕΕ, ως μέλος,

όπως συγκροτήθηκε με την αριθμ. 593/2017 απόφαση της Οικονομικής Επιτροπής του Δήμου Αρταίων.

Η Επιτροπή παρέλαβε από το Πρωτόκολλο του Δήμου τις αριθμ. 44791/22-11-2017, 44838/22-11-2017 και 44839/22-11-2017 εμπρόθεσμες αιτήσεις εκδήλωσης ενδιαφέροντος των ενώσεων:

|  |  |
| --- | --- |
| **α/α** | **ΕΠΩΝΥΜΙΑ** |
| **1.** | **"ΣΥΝΘΕΣΗ & ΕΡΕΥΝΑ ΕΠΕ Γ. ΑΛΜΠΑΝΗΣ - Ν. ΦΙΝΤΙΚΑΚΗΣ & ΣΥΝ/ΤΕΣ ΑΡΧΙΤ/ΝΕΣ - ΣΥΜΒΟΥΛΟΙ ΜΗΧΑΝΙΚΟΙ" ΕΠΕ - Δ.Τ. "ΣΥΝΘΕΣΗ ΚΑΙ ΕΡΕΥΝΑ ΕΠΕ"**  **CONCEPT ΣΥΜΒΟΥΛΟΙ ΜΗΧ/ΚΟΙ ΑΝΩΝΥΜΗ ΕΤΑΙΡΕΙΑ" - Δ.Τ. "CONCEPT ΣΥΜΒΟΥΛΟΙ ΜΗΧΑΝΙΚΟΙ ΑΕ"**  **"ΔΕΚΤΗΣ ΣΥΜΒΟΥΛΟΙ - ΜΗΧΑΝΙΚΟΙ - ΑΝΩΝΥΜΗ ΕΤΑΙΡΕΙΑ - Δ.Τ. "ΔΕΚΤΗΣ ΣΥΜΒΟΥΛΟΙ - ΜΗΧΑΝΙΚΟΙ - Α.Ε."**  **ΣΥΝΘΕΣΗ ΚΑΙ ΕΡΕΥΝΑ ΕΠΕ κατηγορία πτυχίου (06) τάξη Ε'**  **CONCEPT ΣΥΜΒΟΥΛΟΙ ΜΗΧΑΝΙΚΟΙ ΑΕ κατηγορία πτυχίου (08) τάξη Ε'**  **ΔΕΚΤΗΣ ΣΥΜΒΟΥΛΟΙ - ΜΗΧΑΝΙΚΟΙ - Α.Ε. κατηγορία πτυχίου (09) τάξη Ε'**  **Εξουσιοδοτημένος Νόμιμος Κοινός Εκπρόσωπος ορίζεται ο κ. Νικόλαος Φιντικάκης.** |
| **2.** | **Ι. ΒΕΝΤΟΥΡΑΚΗΣ - Π. ΤΑΒΑΝΙΩΤΗΣ & ΣΥΝΕΡΓΑΤΕΣ ΑΝΩΝΥΜΗ ΕΤΑΙΡΙΑ ΜΕΛΕΤΩΝ ΔΙΑΚΡ. "ΒΕΤΑΠΛΑΝ" Α.Ε.Μ.**  **ΛΙΟΝΤΟΣ & ΣΥΝ/ΤΕΣ Ε.Π.Ε.**  **ΤΕΤΡΑΣ ΗΛΕΚΤΡΟΜΗΧΑΝΟΛΟΓΙΚΗ ΑΝΩΝΥΜΗ ΕΤΑΙΡΕΙΑ ΜΕΛΕΤΩΝ "ΔΙΑΚΡ." ΤΕΤΡΑΣ Η/Μ Α.Ε.Μ. "ΒΕΤΑΠΛΑΝ" Α.Ε.Μ. κατηγορία πτυχίου (06) τάξη Ε'**  **ΛΙΟΝΤΟΣ & ΣΥΝ/ΤΕΣ Ε.Π.Ε. κατηγορία πτυχίου (08) τάξη Ε'**  **ΤΕΤΡΑΣ Η/Μ Α.Ε.Μ. κατηγορία πτυχίου (09) τάξη Ε'**  **Εξουσιοδοτημένος Νόμιμος Κοινός Εκπρόσωπος ορίζεται ο κ. Παναγιώτης Ταβανιώτης.** |
| **3.** | **OBERMEYER ΕΛΛΑΣ ΕΠΕ - ΣΥΜΒΟΥΛΟΙ ΜΗΧΑΝΙΚΟΙ**  **OBERMEYER PLANEN + BERATEN GmbH**  **OBERMEYER ΕΛΛΑΣ ΕΠΕ - ΣΥΜΒΟΥΛΟΙ ΜΗΧΑΝΙΚΟΙ κατηγορία πτυχίου (06) τάξη Ε'**  **και κατηγορία πτυχίου (08) τάξη Ε'**  **OBERMEYER PLANEN + BERATEN GmbH κατηγορία πτυχίου (09) τάξη Ε'**  **Εξουσιοδοτημένος Νόμιμος Κοινός Εκπρόσωπος ορίζεται ο κ. Ιωάννης Κύρου.** |

Με το πέρας της προθεσμίας, ο Πρόεδρος αφού διαπίστωσε ότι στο Πρωτόκολλο του Δήμου δεν είχε κατατεθεί άλλη προσφορά ξεκίνησε την προβλεπόμενη από τη Διακήρυξη διαδικασία.

Η Επιτροπή αρίθμησε και μονόγραψε τους φακέλους των προσφορών και το περιεχόμενο στους φακέλους και κατόπιν άνοιξε τους φακέλους των δικαιολογητικών συμμετοχής και μονόγραψε κατά φύλλο το περιεχόμενο.

Σε επόμενες συνεδριάσεις η Επιτροπή έλεγξε τα στοιχεία του φακέλου των δικαιολογητικών συμμετοχής και από τον έλεγχο προέκυψε ότι όλοι οι διαγωνιζόμενοι πληρούν τις αναγκαίες προϋποθέσεις έγκυρης συμμετοχής στον διαγωνισμό και γίνονται αποδεκτοί στην παραπέρα διαδικασία της δημοπρασίας.

Η επιτροπή διέκοψε τη διαδικασία και ενημέρωσε εγγράφως (με ανακοίνωση που εξέδωσε στις 01-3-2018 και απέστειλε με fax) τους συμμετέχοντες ότι, μετά την αριθμ. 1/2018 Απόφαση του Διοικητικού Εφετείου Ιωαννίνων με την οποία απορρίφθηκε η Αίτηση Ασφαλιστικών Μέτρων της σύμπραξης των εταιρειών "OBERMEYER ΕΛΛΑΣ Ε.Π.Ε. - ΣΥΜΒΟΥΛΟΙ ΜΗΧΑΝΙΚΟΙ" - "OBERMEYER PLANEN + BERATEN Gmbh" κατά της Διακήρυξης (40225/19-10-2017), στα πλαίσια του Ανοιχτού Δημόσιου Διαγωνισμού για την ανάθεση της Σύμβασης **"Μελέτη Κατασκευής Μόνιμου Στεγασμένου Εκθεσιακού Κέντρου"**, θα προέβαινε στην αποσφράγιση των Τεχνικών Προσφορών, των συμμετεχόντων που πληρούν τις προϋποθέσεις συμμετοχής, σε δημόσια συνεδρίαση στα γραφεία της Τεχνικής Υπηρεσίας του Δήμου Αρταίων την Τετάρτη 7 Μαρτίου 2018 και ώρα 10:00 π.μ., όπως ορίζει η παραγρ. 4.3 της Διακήρυξης.

Η επιτροπή στις 07-3-2018 και ώρα 10:00π.μ., σε ανοιχτή συνεδρίαση, προχώρησε στο άνοιγμα των Φακέλων της «Τεχνικής Προσφοράς» των διαγωνιζόμενων. Στη συνέχεια σε κλειστή συνεδρίαση έλεγξε αυτούς και διαπίστωσε την πληρότητά τους ως προς τα απαιτούμενα από τη Διακήρυξη, που σύμφωνα με το άρθρο 20.2 αυτής είναι τα παρακάτω:

*α) Τεχνική Έκθεση για τη συγκεκριμένη μελέτη, στηριζόμενη στα υπάρχοντα στοιχεία του Φακέλου Δημόσιας Σύμβασης, με επισήμανση των προβλημάτων και εισήγηση του τρόπου επίλυσής τους. Στην Τεχνική Έκθεση δεν πρέπει να περιλαμβάνονται προτάσεις τεχνικών λύσεων,*

*β) Πρόταση Μεθοδολογίας, που περιλαμβάνει περιγραφή του γενικού προγράμματος εκπόνησης της μελέτης, δηλαδή τις απαιτούμενες επιμέρους δραστηριότητες, την αλληλουχία των σταδίων ή φάσεων της κύριας και των υποστηρικτικών μελετών (όταν πρόκειται για σύνθετη μελέτη) την αλληλοτροφοδότηση των μελετών με δεδομένα, τον καθορισμό σημείων ελέγχου και απαιτούμενων ενεργειών και διαδικασιών για την παραγωγή της μελέτης,*

*γ) χρονοδιάγραμμα, στο οποίο περιγράφεται η χρονική αλληλουχία των δραστηριοτήτων της περιπτ. (β), λαμβανομένου υπόψη του συνολικού χρόνου, όπως προβλέπεται στα έγγραφα της σύμβασης,*

*δ) οργανόγραμμα και Έκθεση Ομάδας Μελέτης, Τεκμηρίωσης Καθηκόντων και Κατανομής Εργασιών του συντονιστή και της ομάδας μελέτης, όπου παρουσιάζεται η κατανομή ευθυνών μεταξύ των μελών της και στοιχεία για την αποτελεσματικότητα της δράσης κάθε μέλους της ομάδας μελέτης σε αντίστοιχες ευθύνες με αυτές που αναλαμβάνει στην ομάδα μελέτης και το βαθμό επιτυχίας της, λαμβανομένων υπόψη των ανωτέρω περιπτώσεων (β) και (γ),*

*ε) στοιχεία για τη συνοχή της ομάδας μελέτης, από τα οποία να προκύπτει η δυνατότητα καλής συνεργασίας για την απρόσκοπτη και ποιοτικά αποδεκτή εκπόνηση της μελέτης,*

*στ) Εν ισχύ πιστοποιητικά κατά ISO 9001:2008 τουλάχιστον, που αποδεικνύουν την πιστοποίηση της διασφάλισης ποιότητας από διαπιστευμένους οργανισμούς, από τον μεμονωμένο διαγωνιζόμενο οικονομικό φορέα ή από μέλη διαγωνιζόμενης ένωσης οικονομικών φορέων.*

Στη συνέχεια, η Επιτροπή, έλεγξε, έκρινε, αξιολόγησε τις «Τεχνικές Προσφορές» των διαγωνιζόμενων και τελικά προχώρησε σε βαθμολογία, σύμφωνα με τα κριτήρια αξιολόγησης των παραγράφων 21.1 και 21.2 της Αναλυτικής Διακήρυξης, ήτοι:

***Κριτήριο 1ο Τεχνικής προσφοράς***

Αξιολογείται η πληρότητα και αρτιότητα της εκτίμησης του αντικειμένου της μελέτης, όπως προκύπτει από την Τεχνική Έκθεση της παρ. 20.2 και συγκεκριμένα:

* ο βαθμός πληρότητας της εκτίμησης των αντικειμένων της μελέτης,
* ο βαθμός πληρότητας και ορθότητας του σχολιασμού τους και ιδιαίτερα της επισήμανσης των τυχόν προβλημάτων και
* ο βαθμός αποτελεσματικότητας των προτάσεων που υποβάλλονται για την αντιμετώπιση των τυχόν προβλημάτων.

Δεν αξιολογούνται προτάσεις τεχνικών λύσεων.

Το 1ο κριτήριο θα βαθμολογηθεί με βαθμό **K1**.

Η **βαρύτητα του κριτηρίου 1** στο σύνολο της βαθμολογίας του διαγωνιζόμενου ορίζεται σε **σ1= 50%.**

***Υποκριτήριο 2οΑ Τεχνικής προσφοράς (Κ2Α)***

Στο κριτήριο αυτό αξιολογείται η αποτελεσματικότητα της προταθείσας κατά την παρ. 20.2 Έκθεσης Μεθοδολογίας και συγκεκριμένα:

* ο βαθμός στον οποίο οι παρουσιαζόμενες δραστηριότητες καλύπτουν τις τεχνικές απαιτήσεις της μελέτης,
* ο βαθμός επάρκειας των προβλεπόμενων εσωτερικών διαδικασιών παραγωγής μελέτης για την έντεχνη εκπόνησή της, περιλαμβανομένων και των ενεργειών του συντονιστή
* ο βαθμός αποτελεσματικότητας και εσωτερικής συμβατότητας του προβλεπόμενου χρονικού προγραμματισμού για την εκπόνηση της μελέτης μέσα στις προβλεπόμενες προθεσμίες, σε συνδυασμό με τη στελέχωση της ομάδας μελέτης και τα παρεχόμενα στοιχεία από τα οποία διασφαλίζεται ότι οι οικονομικοί φορείς διαθέτουν τους αναγκαίους ανθρώπινους πόρους, για να εκτελέσουν τη σύμβαση σε κατάλληλο ποιοτικό επίπεδο

Το 2οΑ υποκριτήριο θα βαθμολογηθεί με βαθμό **K2Α**.

***Υποκριτήριο 2οΒ Τεχνικής προσφοράς (Κ2Β)***

Στο κριτήριο αυτό αξιολογείται η οργανωτική αποτελεσματικότητα της προταθείσας κατά την παρ. 20.2 Ομάδας Μελέτης και συγκεκριμένα:

* Ο βαθμός επάρκειας της προτεινόμενης ομάδας για τη κάλυψη του αντικειμένου του έργου από πλευράς αριθμού επιστημόνων και ειδικοτήτων καθώς και η σαφήνεια στον καθορισμό των καθηκόντων της ομάδας. Για να θεωρηθεί επαρκής η ομάδα, πρέπει για την εκπόνηση εκάστης κατηγορίας μελέτης να διατίθεται το ελάχιστο απαιτούμενο για την καλούμενη τάξη δυναμικό. Η ανεπαρκής στελέχωση βαθμολογείται αρνητικά.
* ο βαθμός συνοχής της προτεινόμενης ομάδας, που χαρακτηρίζεται από τις σχέσεις συνεργασίας (μόνιμες ή περιστασιακές) των στελεχών της ομάδας με τους υποψηφίους και την έκταση προηγούμενων συνεργασιών μεταξύ των μελών της ομάδας. Εφόσον χρησιμοποιείται και αξιοποιείται τεκμηριωμένα από τον διαγωνιζόμενο στην ομάδα μελέτης στελεχικό δυναμικό πέραν του βασικού, δηλαδή του δυναμικού που κατά βάση επαρκεί για την εκπόνηση της μελέτης, λαμβάνεται υπόψη για την αξιολόγηση. Με τον όρο στελεχιακό δυναμικό νοούνται τα άτομα του διαγωνιζόμενου, τα οποία ανήκουν στο δυναμικό του πτυχίου και με τον όρο βασικό στελεχιακό δυναμικό, το ελάχιστο δυναμικό ανά κατηγορία, το οποίο ζητείται από τη προκήρυξη.
* ο βαθμός αποτελεσματικότητας της προτεινόμενης δομής του οργανογράμματος για την εκπόνηση της μελέτης,
* ο βαθμός αποτελεσματικότητας της προτεινόμενης ομάδας και ιδιαίτερα του συντονιστή σε σχέση με τα προβλεπόμενα γι’ αυτούς καθήκοντα και σε σχέση με παλαιότερες συνεργασίες σε αντίστοιχες συμβάσεις μελετών.

Το 2οΒ υποκριτήριο θα βαθμολογηθεί με βαθμό **K2Β**.

Η βαθμολογία **Κ2** στο 2ο κριτήριο προκύπτει ως:

**Κ2 = 40% Κ2A + 60% Κ2B**

Η βαρύτητα του κριτηρίου στη συνολική βαθμολογία της Τεχνικής Προσφοράς του διαγωνιζόμενου είναι **σ2=40%.**

***Κριτήριο 3ο Τεχνικής προσφοράς (Κ3)***

Στο κριτήριο αυτό αξιολογείται η πιστοποίηση συμμόρφωσης του υποψηφίου σε πρότυπα διαχείρισης/διασφάλισης ποιότητας κατά ISO 9001:2008 τουλάχιστον.

Η βαρύτητα του κριτηρίου στη συνολική βαθμολογία της Τεχνικής Προσφοράς του διαγωνιζόμενου είναι **σ3=10%.**

21.2 **Βαθμολόγηση Τεχνικής Προσφοράς**

Το άθροισμα των σχετικών συντελεστών βαρύτητας των κριτηρίων αξιολόγησης ανέρχεται σε κάθε περίπτωση σε 100. Η βαθμολόγηση και κατάταξη των προσφορών γίνεται σύμφωνα με τον τύπο:

**U ΤΠ= 50%\*K1 + 40%\*K2 + 10%\*K3**

Ο συντελεστής βαρύτητας της βαθμολογίας της Τεχνικής Προσφοράς ορίζεται σε **UTΠ = 80%.**

**ΑΞΙΟΛΟΓΗΣΗ ΤΕΧΝΙΚΗΣ ΠΡΟΣΦΟΡΑΣ**

**ΚΡΙΤΗΡΙΟ 1ο ΤΕΧΝΙΚΗΣ ΠΡΟΣΦΟΡΑΣ (Βαθμός Κ1)**

**Αξιολόγηση πληρότητα και αρτιότητα της εκτίμησης του αντικειμένου της μελέτης,**

**κατά την § 20.2.α της Προκήρυξης**

**1. ΣΥΝΘΕΣΗ ΚΑΙ ΕΡΕΥΝΑ Ε.Π.Ε. – CONCEPT ΣΥΜΒΟΥΛΟΙ ΜΗΧ/ΚΟΙ Α.Ε. –**

**ΔΕΚΤΗΣ ΣΥΜΒΟΥΛΟΙ ΜΗΧΑΝΙΚΟΙ Α.Ε.**

|  |  |
| --- | --- |
| **Αξιολογούμενα Στοιχεία**  **§ 20.2.α της Προκήρυξης** | **ΣΤΟΙΧΕΙΑ ΠΟΥ ΑΙΤΙΟΛΟΓΟΥΝ ΤΗΝ ΒΑΘΜΟΛΟΓΙΑ ΤΟΥ ΔΙΑΓΩΝΙΖΟΜΕΝΟΥ** |
| ***Βαθμός Πληρότητας***  ***της Εκτίμησης των Αντικειμένων της Μελέτης*** | Η Τεχνική ΄Εκθεση περιλαμβάνει απλή και σύντομη απαρρίθμηση των υπό ανάθεση μελετών, όπως καταγράφονται και στο Τ.Τ.Δ. του Φακέλου του ΄Εργου. Στην συνέχεια περιλαμβάνεται γενικός σχολιασμός ορισμένων μόνο από τις μελέτες που περιλαμβάνονται στα ζητούμενα χωρίς ουσιαστικές ή ειδικότερες αναφορές στα επί μέρους αντικείμενα της μελέτης (π.χ. στάδια μελετών).  Επισημαίνεται εδώ, ότι κατά τον σχολιασμό των μελετών που θα εκπονηθούν αναφέρεται ότι προβλέπει ο συγκεκριμένος Μελετητής την υλοποίηση της υποχρέωσής του για υποβολή Φακέλου Αδείας αμέσως μετά την εκπόνηση της Οριστικής Μελέτης, παρά το γεγονός ότι στο Στάδιο αυτό δεν θα έχει εκπονηθεί η μελέτη του σιδηρού οπλισμού των ξυλοτύπων της στατικής Μελέτης (εφόσον αυτό είναι ζητούμενο της Μελέτης Εφαρμογής σύμφωνα με το Π.Δ. 696/74 και χωρίς κανένα σχολιασμό επ’ αυτού) ενώ συγχρόνως αναφέρεται λανθασμένα ότι η απαραίτητη για την αδειοδότηση μελέτη ΣΑΥ-ΦΑΥ θα εκπονηθεί σε μεταγενέστερο στάδιο.  Ακόμη, στην Τ.Ε. περιλαμβάνεται γενικός σχολιασμός του Φακέλου του ΄Εργου με επισήμανση ορισμένων από τις ελλείψεις αυτού.  Επισημαίνονται εδώ, λανθασμένες αναφορές στην παροχή των ζητουμένων από τον Φ.τ.Ε. Υπηρεσιών. Πιο συγκεκριμένα αναφέρεται λανθασμένα η καταργηθείσα Ε.Π.Α.Ε. ως ένας από τους εμπλεκόμενους Φορείς για την αδειοδότηση του ΄Εργου (αντί του Συμβ. Αρχιτεκτονικής), ακόμη αναφέρεται λανθασμένα ότι η σύμπραξη προτίθεται να αναλάβει την Επίβλεψη του ΄Εργου έναντι των πράγματι ζητουμένων Υπηρεσιών Τεχνικού Συμβούλου κατά την Επίβλεψη του ΄Εργου. Ακόμη αναφέρεται στην Τ.Ε. λανθασμένα, ότι ζητείται από τον Φ.τ.Ε. η συνδρομή της Τ.Υ. του Εργοδότη για την έκδοση της Αδείας, ενώ αυτή είναι μία από τις Υπηρεσίες που θα πρέπει να εκτελέσει αποκλειστικά ο Ανάδοχος. |

|  |  |
| --- | --- |
| ***Βαθμός Πληρότητας***  ***και Ορθότητας του Σχολιασμού των Αντικειμένων της Μελέτης και Ιδιαίτερα της Επισήμανσης τυχόν Προβλημάτων*** | Περιλαμβάνεται στην Τεχνική ΄Εκθεση μικρός αριθμός πραγματικών προβλημάτων που θα αντιμετωπισθούν κατά την εκπόνηση της Μελέτης, για τα οποία δεν παρέχεται σε όλες τις περιπτώσεις ουσιαστική τεχνική ανάλυση-σχολιασμός για να αιτιολογηθεί η ύπαρξή τους. Αναφέρονται προβλήματα σχετικά με Περιβαλλοντικούς Περιορισμούς, εξυπηρέτηση κυκλοφορίας κατά την κατασκευή, Περιβάλλοντα Χώρο, νομιμότητας υφισταμένων κτιρίων, βελτίωσης Προσανατολισμού του κτιρίου, ανεπάρκειας των περιλαμβανομένων στην χορηγηθείσα μελέτη χώρων Η/Μ Εγκαταστάσεων κλπ.  Επισημαίνεται εδώ, ότι περιλαμβάνονται στην Τεχνική ΄Εκθεση και προτάσεις επέκτασης του συγκεκριμένου υπό ανάθεση Μελετητικού αντικειμένου με Μελέτες που δεν έχουν προκηρυχθεί από τον συγκεκριμένο Διαγωνισμό. Στις προτάσεις αυτές περιλαμβάνονται και μελέτες που δεν αποτελούν προϋποθέσεις για την ορθή και πλήρη μελέτη του προς ανάθεση ΄Εργου όπως π.χ. Μελέτη διάνοιξης οδού, Μελέτη συντήρησης γειτονικών κτιρίων, μελέτη περιβάλλοντος χώρου 18.000 m2 κλπ. |
| ***Βαθμός Αποτελεσματικότητας των Προτάσεων που υποβάλλονται για την Αντιμετώπιση των τυχόν Προβλημάτων*** | Επισημαίνεται τέλος, ότι για κάποια από τα αναφερθέντα προβλήματα δεν δίδονται προτάσεις ουσιαστικής αντιμετώπισης κατά την εκπόνηση της μελέτης. |
| ***Βαθμολογία Κριτηρίου*** | **Κ1 = 70** |

**2. ΒΕΤΑΠΛΑΝ Α.Ε.Μ. – ΛΙΟΝΤΟΣ ΚΑΙ ΣΥΝ/ΤΕΣ Ε.Π.Ε. – ΤΕΤΡΑΣ Η/Μ Α.Ε.Μ.**

|  |  |
| --- | --- |
| **Αξιολογούμενα Στοιχεία**  **§ 20.2.α της Προκήρυξης** | **ΣΤΟΙΧΕΙΑ ΠΟΥ ΑΙΤΙΟΛΟΓΟΥΝ ΤΗΝ ΒΑΘΜΟΛΟΓΙΑ ΤΟΥ ΔΙΑΓΩΝΙΖΟΜΕΝΟΥ** |
| ***Βαθμός Πληρότητας***  ***της Εκτίμησης των Αντικειμένων της Μελέτης*** | Η Τεχνική Έκθεση περιλαμβάνει αναλυτική και πλήρη εκτίμηση του αντικειμένου της Μελέτης με λεπτομερή σχολιασμό του Φακέλου του Έργου και περιέχει επιπλέον ενδελεχή καταγραφή των ελλείψεων του Φακέλου και των λειτουργικών αναγκαίων συμπληρώσεων των χορηγηθέντων στους Υποψηφίους Αναδόχους σχεδίων Αρχιτεκτονικής Προμελέτης.  Ακόμη περιλαμβάνει αναλυτική, λεπτομερή και ουσιαστική καταγραφή όλων των σταδίων όλων των παραδοτέων μελετών και των λοιπών υποχρεώσεων του Αναδόχου (π.χ. αδειοδοτήσεις, γνωμοδοτήσεις, υπηρεσίες τεχνικού συμβούλου κατά την κατασκευή του ΄Εργου κλπ.) με ενδελεχή σχολιασμό των δυσκολιών που αναμένεται να αντιμετωπισθούν και των καίριων σημείων στα οποία θα δοθεί ιδιαίτερη προσοχή κατά την εκπόνηση των μελετών ή την εκπλήρωση όλων των υποχρεώσεων, που περιλαμβάνονται στον Φάκελο του Έργου. |
| ***Βαθμός Πληρότητας***  ***και Ορθότητας του Σχολιασμού των Αντικειμένων της Μελέτης και Ιδιαίτερα της Επισήμανσης τυχόν Προβλημάτων*** | Στην Τεχνική ΄Εκθεση περιλαμβάνεται επί πλέον συστηματική καταγραφή και ανάλυση με πλήρη σχολιασμό των τεχνικών προβλημάτων που θα πρέπει να επιλυθούν κατά την εκπόνηση της Μελέτης.  Η Μελετητική Ομάδα έχει συμπεριλάβει στην καταγραφή και ανάλυση αυτή σημαντικό πλήθος ουσιαστικών τεχνικών προβλημάτων, σε πολύ μεγαλύτερο αριθμό απ’ όλες τις συμμετέχουσες συμπράξεις. Τα προβλήματα αυτά άπτονται όλων των τεχνικών τομέων της Μελέτης: τοπογραφικού, νομιμότητας υφισταμένων κτιρίων, αρχιτεκτονικών, (αφορούν λειτουργικά, αισθητικά και κατασκευαστικά θέματα), παθητικής πυροπροστασίας, στατικών (αφορούν Φ.Ο. σκυροδέματος και μεταλλική στέγη), Η/Μ (Ενεργητικής Πυροπροστασίας, Πυρόσβεσης-Πυρανίχνευσης, Κλιματισμού, Ατμού, Ηλεκτρικών Ανελκυστήρων, Αποχέτευσης, κλπ.), εξοικονόμησης Ενέργειας, (Η/Μ και Βιοκλιματικά θέματα) και Περιβάλλοντος χώρου. |
| ***Βαθμός Αποτελεσματικότητας των Προτάσεων που υποβάλλονται για την Αντιμετώπιση των τυχόν Προβλημάτων*** | Οι προτάσεις που υποβάλλονται για την αντιμετώπιση όλων των πιο πάνω καταγεγραμμένων και αναλυθέντων πραγματικών προβλημάτων κρίνονται απολύτως αποτελεσματικές. |
| ***Βαθμολογία Κριτηρίου*** | **Κ1 = 93** |

**3. OBERMEYER ΕΛΛΑΣ Ε.Π.Ε. – OBERMEYER PLANEN + BERATEN GmbH**

|  |  |
| --- | --- |
| **Αξιολογούμενα Στοιχεία**  **§ 20.2.α της Προκήρυξης** | **ΣΤΟΙΧΕΙΑ ΠΟΥ ΑΙΤΙΟΛΟΓΟΥΝ ΤΗΝ ΒΑΘΜΟΛΟΓΙΑ ΤΟΥ ΔΙΑΓΩΝΙΖΟΜΕΝΟΥ** |
| ***Βαθμός Πληρότητας***  ***της Εκτίμησης των Αντικειμένων της Μελέτης*** | Η Τεχνική ΄Εκθεση περιλαμβάνει απλή και σύντομη αλλά όχι πλήρη απαρίθμηση των ζητουμένων Μελετών. Επισημαίνεται ότι στην συνοπτική αυτή απαρίθμηση δεν έχουν συμπεριληφθεί οι Μελέτες Παθητικής Πυροπροστασιάς, Ενεργειακής Απόδοσης, ούτε οι λοιπές υποχρεώσεις του Αναδόχου (π.χ. ως προς την Αδειοδότηση).  Στην συνέχεια του κειμένου περιλαμβάνεται γενικός σχολιασμός ορισμένων μόνο από τις μελέτες που περιλαμβάνονται στα ζητούμενα, χωρίς ουσιαστικές ή ειδικότερες αναφορές στα επί μέρους αντικείμενα (π.χ.στάδια) των μελετών.  Σε κάποια από τα σχολιαζόμενα μελετητικά αντικείμενα ο σχολιασμός είναι γενικός χωρίς αναφορά στα ουσιαστικά θέματα που πρέπει να αντιμετωπισθούν κατά την εκπόνηση των Μελετών ή την εκπλήρωση των υποχρεώσεων του Αναδόχου. Ως παράδειγμα αναφέρεται η έλλειψη αναφοράς στην Μελέτη ΣΑΥ-ΦΑΥ, η ελλειπής αναφορά σε θέματα αδειοδότησης και η έλλειψη αναφοράς στην ενδεχόμενη Υποχρέωση ανάληψης καθηκόντων Τεχνικού Συμβούλου κατά την κατασκευή. |
| ***Βαθμός Πληρότητας***  ***και Ορθότητας του Σχολιασμού των Αντικειμένων της Μελέτης και Ιδιαίτερα της Επισήμανσης τυχόν Προβλημάτων*** | Στην Τ.Ε. περιλαμβάνεται πολύ συνοπτικά η καταγραφή όχι όμως και ο πλήρης σχολιασμός αρκετών τεχνικών προβλημάτων (χωροθέτηση W.C., Κυλικείου και, Ανελκυστήρων, Παθητικής Πυροπροστασίας, διαχωριστικών πανέλων μεταξύ των περιπτέρων, ανεπάρκεια Μηχανοστασίων, θέματα νομιμοποιήσεων, περιβαλλοντικών δεσμεύσεων, εξοικονόμησης ενέργειας, συμπλήρωσης Κτιριολογικού Προγράμματος, κυκλοφορίας οχημάτων κατά την κατασκευή).  Τα αναφερόμενα προβλήματα είναι λιγότερα από τον Υποψήφιο ΒΕΤΑΠΛΑΝ Α.Ε.Μ.-ΛΙΟΝΤΟΣ ΚΑΙ ΣΥΝΕΡΓΑΤΕΣ ΕΠΕ – ΤΕΤΡΑΣ Η/Μ ΑΕΜ και περισσότερα από τον Υποψήφιο ΣΥΝΘΕΣΗ ΚΑΙ ΕΡΕΥΝΑ Ε.Π.Ε. – CONCEPT ΣΥΜΒΟΥΛΟΙ ΜΗΧ/ΛΠΟ Α.Ε. – ΔΕΚΤΗΣ ΣΥΜΒΟΥΛΟΙ ΜΗΧΑΝΙΚΟΙ Α.Ε. |
| ***Βαθμός Αποτελεσματικότητας των Προτάσεων που υποβάλλονται για την Αντιμετώπιση των τυχόν Προβλημάτων*** | Για έναν αριθμό από τα πιο πάνω αναφερθέντα προβλήματα δίδονται στην Τεχνική ΄Εκθεση συνοπτικά αποτελεσματικές προτάσεις αντιμετώπισης, ενώ για άλλα δεν δίδεται πρόταση αντιμετώπισης (π.χ. το πρόβλημα της επαναχωροθέτησης των W.C., ή το πρόβλημα των διαχωριστικών μεταξύ των περιπτέρων). |
| ***Βαθμολογία Κριτηρίου*** | **Κ1 = 75** |

**ΚΡΙΤΗΡΙΟ 2ο ΤΕΧΝΙΚΗΣ ΠΡΟΣΦΟΡΑΣ (Βαθμός Κ2)**

**ΥΠΟΚΡΙΤΗΡΙΟ Κ2.Α (Βαθμός Κ2.Α)**

**Αξιολόγηση της Αποτελεσματικότητας της Πρότασης Έκθεσης Μεθοδολογίας,**

**κατά την § 20.2.β και 20.2.γ της Προκήρυξης**

**1. ΣΥΝΘΕΣΗ ΚΑΙ ΕΡΕΥΝΑ Ε.Π.Ε. – CONCEPT ΣΥΜΒΟΥΛΟΙ ΜΗΧ/ΚΟΙ Α.Ε. –**

**ΔΕΚΤΗΣ ΣΥΜΒΟΥΛΟΙ ΜΗΧΑΝΙΚΟΙ Α.Ε.**

|  |  |
| --- | --- |
| **Αξιολογούμενα Στοιχεία**  **§ 20.2.β και 20.2.γ της Προκήρυξης** | **ΣΤΟΙΧΕΙΑ ΠΟΥ ΑΙΤΙΟΛΟΓΟΥΝ ΤΗΝ ΒΑΘΜΟΛΟΓΙΑ ΤΟΥ ΔΙΑΓΩΝΙΖΟΜΕΝΟΥ** |
| **Βαθμός στον οποίο οι παρουσιαζόμενες δραστηριότητες καλύπτουν τις τεχνικές απαιτήσεις της μελέτης** | Παρουσιάζονται οι απαιτούμενες ενέργειες μελετών και των σταδίων τους. Επισημαίνεται ανομοιομορφία στην παρουσίαση μεταξύ των διαφόρων μελετών (λεπτομερής για τα Η/Μ, συνοπτική για τα Αρχιτεκτονικά). Οι δραστηριότητες σχετικά με την διαδικασία αδειοδότησης δεν είναι ορθά παρουσιασμένες. Γίνεται αναφορά μόνο σε φάκελο για έκδοση Αδείας Δόμησης χωρίς αναφορά στο προηγούμενο στάδιο (έγκριση δόμησης ή προέγκριση). Επί πλέον δεν γίνεται αναφορά στα απαιτούμενα για την αδειοδότηση στοιχεία για κάθε μελέτη. |
| **Βαθμός επάρκειας των προβλεπόμενων εσωτερικών διαδικασιών παραγωγής μελέτης για την έντεχνη εκπόνηση της,περιλαμβανομένων και των ενεργειών του συντονιστή.** | Περιγράφονται οι εσωτερικές διαδικασίες παραγωγής της μελέτης και δίδονται πίνακες επαρκών συμβάσεων που εφαρμόσθηκε η προτεινόμενη μεθοδολογία. |
| **Βαθμός αποτελεσματικότητας και εσωτερικής συμβατότητας του προβλεπόμενου χρονικού προγραμματισμού για την εκπόνηση της μελέτης μέσα στις προβλεπόμενες προθεσμίες σε συνδυασμό με την στελέχωση της ομάδας μελέτης και τα παρεχόμενα στοιχεία από τα οποία διασφαλίζεται ότι οι οικονομικοί φορείς διαθέτουν ανθρώπινους πόρους για να εκτελέσουν τη σύμβαση σε κατάλληλο ποιοτικό επίπεδο** | Στο χρονοδιάγραμμα επισημαίνονται τα εξής:   * Δεν φαίνεται ο Συνολικός χρόνος για την περαίωση της Σύμβασης, όπως απαιτείται ρητά από την § 20.2 της Προκήρυξης (δίδεται μόνο ο καθαρός χρόνος μελέτης) * Δεν παρουσιάζονται όλες οι απαιτούμενες μελέτες (λείπουν η Παθητική Πυροπροστασία, η Μελέτη Ενεργειακής Απόδοσης, και το ΣΑΥ-ΦΑΥ) * Προτείνεται η διαδικασία Έκδοσης Αδείας μετά το τέλος της Οριστικής Μελέτης και προ της έναρξης της Μελέτης Εφαρμογής.   Επισημαίνεται όμως, ότι τα σχέδια του Φ.Ο. με τους στατικούς οπλισμούς των ξυλοτύπων (που είναι απαραίτητα για την αδειοδότηση) παράγονται, σύμφωνα με το Π.Δ.696/74 στην Μελέτη Εφαρμογής.  Αντιστοίχως η Μελέτη ΣΑΥ-ΦΑΥ, που σύμφωνα με την Τ.Ε. του Υποψηφίου θα εκπονηθεί σε στάδιο επόμενο της Οριστικής μελέτης, είναι αναγκαία για την αδειοδότηση.   * Ο Υποψήφιος προτείνει μείωση του χρόνου εκπόνησης κατά ένα μήνα. |
| ***Βαθμολογία Υποκριτηρίου*** | **Κ2Α = 90** |

**2. ΒΕΤΑΠΛΑΝ Α.Ε.Μ. – ΛΙΟΝΤΟΣ ΚΑΙ ΣΥΝ/ΤΕΣ Ε.Π.Ε. – ΤΕΤΡΑΣ Η/Μ Α.Ε.Μ.**

|  |  |
| --- | --- |
| **Αξιολογούμενα Στοιχεία**  **§ 20.2.β και 20.2.γ της Προκήρυξης** | **ΣΤΟΙΧΕΙΑ ΠΟΥ ΑΙΤΙΟΛΟΓΟΥΝ ΤΗΝ ΒΑΘΜΟΛΟΓΙΑ ΤΟΥ ΔΙΑΓΩΝΙΖΟΜΕΝΟΥ** |
| **Βαθμός στον οποίο οι παρουσιαζόμενες δραστηριότητες καλύπτουν τις τεχνικές απαιτήσεις της μελέτης** | Γίνεται εκτενής αναφορά στις δραστηριότητες και ενέργειες που απαιτούνται ανά στάδιο μελέτης με αναλυτική παρουσίαση και για όλες τις παραδοτέες μελέτες κλπ. υποχρεώσεις. |
| **Βαθμός επάρκειας των προβλεπόμενων εσωτερικών διαδικασιών παραγωγής μελέτης για την έντεχνη εκπόνηση της,περιλαμβανομένων και των ενεργειών του συντονιστή.** | Περιγράφεται αναλυτικά και εκτενώς η εσωτερική διαδικασία που θα ακολουθηθεί για την παραγωγή της μελέτης καθώς και οι διαδικασίες για τους ελέγχους και την διασφάλιση της ποιότητας της μελέτης |
| **Βαθμός αποτελεσματικότητας και εσωτερικής συμβατότητας του προβλεπόμενου χρονικού προγραμματισμού για την εκπόνηση της μελέτης μέσα στις προβλεπόμενες προθεσμίες σε συνδυασμό με την στελέχωση της ομάδας μελέτης και τα παρεχόμενα στοιχεία από τα οποία διασφαλίζεται ότι οι οικονομικοί φορείς διαθέτουν ανθρώπινους πόρους για να εκτελέσουν τη σύμβαση σε κατάλληλο ποιοτικό επίπεδο** | Υποβάλλεται αναλυτικό και πλήρες χρονοδιάγραμμα συμβατό με τα υπόλοιπα στοιχεία της προσφοράς για όλες τις μελέτες, τα στάδια αυτών και για τις λοιπές υποχρεώσεις του Αναδόχου (αδειοδοτήσεις, εγκρίσεις κλπ), το οποίο συνδυάζεται με την στελέχωση της ομάδας μελέτης και συνοδεύεται από πληροφοριακό κείμενο. Προτείνεται αιτιολογημένα η μείωση του καθαρού χρόνου εκπόνησης της μελέτης κατά 20 ημέρες. |
| ***Βαθμολογία Υποκριτηρίου*** | **Κ2Α = 95** |

**3. OBERMEYER ΕΛΛΑΣ Ε.Π.Ε. – OBERMEYER PLANEN + BERATEN GmbH**

|  |  |
| --- | --- |
| **Αξιολογούμενα Στοιχεία**  **§ 20.2.β και 20.2.γ της Προκήρυξης** | **ΣΤΟΙΧΕΙΑ ΠΟΥ ΑΙΤΙΟΛΟΓΟΥΝ ΤΗΝ ΒΑΘΜΟΛΟΓΙΑ ΤΟΥ ΔΙΑΓΩΝΙΖΟΜΕΝΟΥ** |
| **Βαθμός στον οποίο οι παρουσιαζόμενες δραστηριότητες καλύπτουν τις τεχνικές απαιτήσεις της μελέτης** | Παρουσιάζονται οι δραστηριότητες με αρκετές λεπτομέρειες σχετικά με ενέργειες, παραδοτέα κλπ. |
| **Βαθμός επάρκειας των προβλεπόμενων εσωτερικών διαδικασιών παραγωγής μελέτης για την έντεχνη εκπόνηση της,περιλαμβανομένων και των ενεργειών του συντονιστή.** | Περιγράφονται αναλυτικά οι εσωτερικές διαδικασίες παραγωγής της μελέτης, των ακολουθητέων βημάτων και των εσωτερικών ελέγχων.  Επισημαίνεται ότι η Διαδικασία Αδειοδότησης προβλέπεται μετά την ολοκλήρωση της Οριστικής μελέτης παρά το γεγονός ότι αναγκαία για την έκδοση της Αδείας στοιχεία (σχέδια ξυλοτύπων με οπλισμούς και ΣΑΥ-ΦΑΥ) παράγονται σύμφωνα με τα περιγραφόμενα από τον Υποψήφιο και σύμφωνα με τις προδιαγραφές του Π.Δ. 696/74 σε μεταγενέστερους χρόνους. |
| **Βαθμός αποτελεσματικότητας και εσωτερικής συμβατότητας του προβλεπόμενου χρονικού προγραμματισμού για την εκπόνηση της μελέτης μέσα στις προβλεπόμενες προθεσμίες σε συνδυασμό με την στελέχωση της ομάδας μελέτης και τα παρεχόμενα στοιχεία από τα οποία διασφαλίζεται ότι οι οικονομικοί φορείς διαθέτουν ανθρώπινους πόρους για να εκτελέσουν τη σύμβαση σε κατάλληλο ποιοτικό επίπεδο** | Στο Χρονοδιάγραμμα διαπιστώνεται η ίδια λανθασμένη αντιμετώπιση του χρονικού προσδιορισμού της έκδοσης Αδείας που σημειώθηκε ανωτέρω |
| **Βαθμολογία Υποκριτηρίου** | **Κ2Α = 94** |

**ΚΡΙΤΗΡΙΟ 2ο ΤΕΧΝΙΚΗΣ ΠΡΟΣΦΟΡΑΣ (Βαθμός Κ2)**

**ΥΠΟΚΡΙΤΗΡΙΟ Κ2.Β (Βαθμός Κ2.Β)**

**Αξιολόγηση της Οργανωτικής Αποτελεσματικότητας της προταθείσας Ομάδας μελέτης,**

**κατά την § 20.2.δ και 20.2.ε της Προκήρυξης**

**1. ΣΥΝΘΕΣΗ ΚΑΙ ΕΡΕΥΝΑ Ε.Π.Ε. – CONCEPT ΣΥΜΒΟΥΛΟΙ ΜΗΧ/ΚΟΙ Α.Ε. –**

**ΔΕΚΤΗΣ ΣΥΜΒΟΥΛΟΙ ΜΗΧΑΝΙΚΟΙ Α.Ε.**

|  |  |
| --- | --- |
| **Αξιολογούμενα Στοιχεία**  **§ 20.2.δ και 20.2.ε της Προκήρυξης** | **ΣΤΟΙΧΕΙΑ ΠΟΥ ΑΙΤΙΟΛΟΓΟΥΝ ΤΗΝ ΒΑΘΜΟΛΟΓΙΑ ΤΟΥ ΔΙΑΓΩΝΙΖΟΜΕΝΟΥ** |
| **Ο βαθμός επάρκειας της προτεινόμενης ομάδας για τη κάλυψη του αντικειμένου του έργου από πλευράς αριθμού επιστημόνων και ειδικοτήτων καθώς και η σαφήνεια στον καθορισμό των καθηκόντων της ομάδας.** | Η προτεινόμενη Ομάδα Μελέτης θεωρείται απόλυτα επαρκής από πλευράς επιστημόνων και ειδικοτήτων. Παρουσιάζονται με σαφήνεια τα καθήκοντα κάθε μέλους της Ομάδας Μελέτης. |
| **Ο βαθμός συνοχής της προτεινόμενης ομάδας.** | Ο βαθμός συνοχής της Ομάδας Μελέτης παρουσιάζει κάποιες ελλείψεις. Παρατίθενται τα πιο κάτω στοιχεία:  - Δεν παρουσιάζεται καμία μελέτη στην οποία να έχουν συνεργασθεί και οι 3 συμπράττοντες Μελετητές.  - Η Αρχιτεκτονική Ομάδα με την Στατική έχουν συνεργασθεί σε 3 επί πλέον μελέτες  - Η Αρχιτεκτονική Ομάδα με την Η/Μ έχουν συνεργασθεί σε 1 επί πλέον μελέτη  - Η Στατική Ομάδα με την Η/Μ δεν έχουν συνεργασθεί σε καμία μελέτη |
| **Ο βαθμός αποτελεσματικότητας της προτεινόμενης δομής του οργανογράμματος για την εκπόνηση της μελέτης.** | Η παρουσιαζόμενη δομή του οργανογράμματος κρίνεται απολύτως αποτελεσματική για την εκπόνηση της συγκεκριμένης μελέτης. |
| **Ο βαθμός αποτελεσματικότητας της προτεινόμενης ομάδας και ιδιαίτερα του συντονιστή σε σχέση με τα προβλεπόμενα γι’ αυτούς καθήκοντα και σε σχέση με παλαιότερες συνεργασίες σε αντίστοιχες συμβάσεις μελετών.** | Ο βαθμός αποτελεσματικότητας του συντονιστή της Ομάδας στα καθήκοντα του είναι υψηλός δεδομένου ότι παρουσιάζεται μεγάλος αριθμός μελετών στις οποίες έχει ασκήσει τα καθήκοντα αυτά.  Ο βαθμός αποτελεσματικότητας των υπολοίπων μελών της Ομάδας Μελέτης δεν μπορεί να εκτιμηθεί διότι δεν παρουσιάζεται στην προσφορά του Υποψηφίου. |
| **Βαθμολογία Υποκριτηρίου** | **Κ2Β = 93** |

**2. ΒΕΤΑΠΛΑΝ Α.Ε.Μ. – ΛΙΟΝΤΟΣ ΚΑΙ ΣΥΝ/ΤΕΣ Ε.Π.Ε. – ΤΕΤΡΑΣ Η/Μ Α.Ε.Μ.**

|  |  |
| --- | --- |
| **Αξιολογούμενα Στοιχεία**  **§ 20.2.δ και 20.2.ε της Προκήρυξης** | **ΣΤΟΙΧΕΙΑ ΠΟΥ ΑΙΤΙΟΛΟΓΟΥΝ ΤΗΝ ΒΑΘΜΟΛΟΓΙΑ ΤΟΥ ΔΙΑΓΩΝΙΖΟΜΕΝΟΥ** |
| **Ο βαθμός επάρκειας της προτεινόμενης ομάδας για τη κάλυψη του αντικειμένου του έργου από πλευράς αριθμού επιστημόνων και ειδικοτήτων καθώς και η σαφήνεια στον καθορισμό των καθηκόντων της ομάδας.** | Η προτεινόμενη Ομάδα Μελέτης θεωρείται απόλυτα επαρκής από πλευράς επιστημόνων και ειδικοτήτων. Παρουσιάζονται με σαφήνεια τα καθήκοντα κάθε μέλους της Ομάδας Μελέτης. |
| **Ο βαθμός συνοχής της προτεινόμενης ομάδας.** | Η συνοχή της Ομάδας Μελέτης είναι υψηλή καθώς παρουσιάζονται πολλές συνεργασίες μεταξύ όλων των συμπραττόντων  Στο σύνολο των 22 αναφερομένων στους πίνακες συνοχής μελετών:  - Η Αρχιτεκτονική, Στατική και Η/Μ Ομάδα μελέτης έχουν συνεργασθεί σε 4 επί πλέον μελέτες  - Η Αρχιτεκτονική με την Στατική Ομάδα μελέτης έχουν συνεργασθεί σε 10 μελέτες  - Η Αρχιτεκτονική με την Η/Μ Ομάδα μελέτης έχουν συνεργασθεί σε 8 επί πλέον μελέτες |
| **Ο βαθμός αποτελεσματικότητας της προτεινόμενης δομής του οργανογράμματος για την εκπόνηση της μελέτης.** | Η παρουσιαζόμενη δομή του οργανογράμματος κρίνεται απολύτως αποτελεσματική για την εκπόνηση της συγκεκριμένης μελέτης. |
| **Ο βαθμός αποτελεσματικότητας της προτεινόμενης ομάδας και ιδιαίτερα του συντονιστή σε σχέση με τα προβλεπόμενα γι’ αυτούς καθήκοντα και σε σχέση με παλαιότερες συνεργασίες σε αντίστοιχες συμβάσεις μελετών.** | Η αποτελεσματικότητα της Ομάδας αποδεικνύεται με την καταγραφή πολλών ολοκληρωμένων μελετών στις οποίες τα μέλη της Ομάδας Μελέτης είχαν τα ίδια καθήκοντα με αυτά που πρόκειται να ασκήσουν στην προκειμένη περίπτωση. Επιπλέον δίδεται μεγάλος αριθμός μελετών (15),στις οποίες ο συντονιστής άσκησε παρόμοια καθήκοντα. |
| **Βαθμολογία Υποκριτηρίου** | **Κ2Β = 95** |

**3. OBERMEYER ΕΛΛΑΣ Ε.Π.Ε. – OBERMEYER PLANEN + BERATEN GmbH**

|  |  |
| --- | --- |
| **Αξιολογούμενα Στοιχεία**  **§ 20.2.δ και 20.2.ε της Προκήρυξης** | **ΣΤΟΙΧΕΙΑ ΠΟΥ ΑΙΤΙΟΛΟΓΟΥΝ ΤΗΝ ΒΑΘΜΟΛΟΓΙΑ ΤΟΥ ΔΙΑΓΩΝΙΖΟΜΕΝΟΥ** |
| **Ο βαθμός επάρκειας της προτεινόμενης ομάδας για τη κάλυψη του αντικειμένου του έργου από πλευράς αριθμού επιστημόνων και ειδικοτήτων καθώς και η σαφήνεια στον καθορισμό των καθηκόντων της ομάδας.** | Η προτεινόμενη Ομάδα Μελέτης θεωρείται απόλυτα επαρκής από πλευράς επιστημόνων και ειδικοτήτων. Παρουσιάζονται με σαφήνεια τα καθήκοντα κάθε μέλους της Ομάδας Μελέτης. |
| **Ο βαθμός συνοχής της προτεινόμενης ομάδας.** | Η συνοχή της Ομάδας Μελέτης είναι υψηλή καθώς παρουσιάζονται πολλές συνεργασίες μεταξύ όλων των συμπραττόντων σε σύνολο 37 μελετών. |
| **Ο βαθμός αποτελεσματικότητας της προτεινόμενης δομής του οργανογράμματος για την εκπόνηση της μελέτης.** | Η παρουσιαζόμενη δομή του οργανογράμματος κρίνεται απολύτως αποτελεσματική για την εκπόνηση της συγκεκριμένης μελέτης. |
| **Ο βαθμός αποτελεσματικότητας της προτεινόμενης ομάδας και ιδιαίτερα του συντονιστή σε σχέση με τα προβλεπόμενα γι’ αυτούς καθήκοντα και σε σχέση με παλαιότερες συνεργασίες σε αντίστοιχες συμβάσεις μελετών.** | Η αποτελεσματικότητα της Ομάδας αποδεικνύεται με την καταγραφή πολλών ολοκληρωμένων μελετών στις οποίες τα μέλη της Ομάδας Μελέτης είχαν τα ίδια καθήκοντα με αυτά που πρόκειται να ασκήσουν στην προκειμένη περίπτωση. Επιπλέον δίδεται μεγάλος αριθμός μελετών (37) στις οποίες ο συντονιστής άσκησε παρόμοια καθήκοντα. |
| **Βαθμολογία Υποκριτηρίου** | **Κ2Β = 96** |

**ΚΡΙΤΗΡΙΟ 3ο ΤΕΧΝΙΚΗΣ ΠΡΟΣΦΟΡΑΣ (Βαθμός Κ3)**

**Αξιολόγηση της πιστοποίησης συμμόρφωσης του υποψηφίου σε πρότυπα διαχείρισης/διασφάλισης ποιότητας κατά ISO 9001:2008 τουλάχιστον,**

**κατά την § 20.2.στ της Προκήρυξης**

**1. ΣΥΝΘΕΣΗ ΚΑΙ ΕΡΕΥΝΑ Ε.Π.Ε. – CONCEPT ΣΥΜΒΟΥΛΟΙ ΜΗΧ/ΚΟΙ Α.Ε. –**

**ΔΕΚΤΗΣ ΣΥΜΒΟΥΛΟΙ ΜΗΧΑΝΙΚΟΙ Α.Ε.**

|  |  |
| --- | --- |
| **Αξιολογούμενα Στοιχεία**  **§ 20.2.στ της Προκήρυξης** | **ΣΤΟΙΧΕΙΑ ΠΟΥ ΑΙΤΙΟΛΟΓΟΥΝ ΤΗΝ ΒΑΘΜΟΛΟΓΙΑ ΤΟΥ ΔΙΑΓΩΝΙΖΟΜΕΝΟΥ** |
| **Η πιστοποίηση συμμόρφωσης του υποψηφίου σε πρότυπα διαχείρισης/διασφάλισης ποιότητας κατά ISO 9001:2008 τουλάχιστον** | Συμμορφώνονται στα εξεταζόμενα πρότυπα τα 2/3 των μελών της υποψήφιας ένωσης. |
| **Βαθμολογία Κριτηρίου** | **Κ3 = 90** |

**2. ΒΕΤΑΠΛΑΝ Α.Ε.Μ. – ΛΙΟΝΤΟΣ ΚΑΙ ΣΥΝ/ΤΕΣ Ε.Π.Ε. – ΤΕΤΡΑΣ Η/Μ Α.Ε.Μ.**

|  |  |
| --- | --- |
| **Αξιολογούμενα Στοιχεία**  **§ 20.2.στ της Προκήρυξης** | **ΣΤΟΙΧΕΙΑ ΠΟΥ ΑΙΤΙΟΛΟΓΟΥΝ ΤΗΝ ΒΑΘΜΟΛΟΓΙΑ ΤΟΥ ΔΙΑΓΩΝΙΖΟΜΕΝΟΥ** |
| **Η πιστοποίηση συμμόρφωσης του υποψηφίου σε πρότυπα διαχείρισης/διασφάλισης ποιότητας κατά ISO 9001:2008 τουλάχιστον** | Συμμορφώνονται στα εξεταζόμενα πρότυπα τα 2/3 των μελών της υποψήφιας ένωσης. |
| **Βαθμολογία Κριτηρίου** | **Κ3 = 90** |

**3. OBERMEYER ΕΛΛΑΣ Ε.Π.Ε. – OBERMEYER PLANEN + BERATEN GmbH**

|  |  |
| --- | --- |
| **Αξιολογούμενα Στοιχεία**  **§ 20.2.στ της Προκήρυξης** | **ΣΤΟΙΧΕΙΑ ΠΟΥ ΑΙΤΙΟΛΟΓΟΥΝ ΤΗΝ ΒΑΘΜΟΛΟΓΙΑ ΤΟΥ ΔΙΑΓΩΝΙΖΟΜΕΝΟΥ** |
| **Η πιστοποίηση συμμόρφωσης του υποψηφίου σε πρότυπα διαχείρισης/διασφάλισης ποιότητας κατά ISO 9001:2008 τουλάχιστον** | Συμμορφώνονται στα εξεταζόμενα πρότυπα το σύνολο των μελών της υποψήφιας ένωσης. |
| **Βαθμολογία Κριτηρίου** | **Κ3 = 100** |

**ΒΑΘΜΟΛΟΓΙΑ ΤΕΧΝΙΚΗΣ ΠΡΟΣΦΟΡΑΣ**

**ΣΥΝΟΛΙΚΗ ΒΑΘΜΟΛΟΓΙΑ:**

**U.Τ.Π. = ( Κ1 x 50 % + Κ2 x 40 % + Κ3 x 10 % )**

**Τα ανωτέρω συνοψίζονται στον παρακάτω πίνακα**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| α/α | Ένωση | σ1 | Κ1 | σ2 | Κ2Α | Κ2Β | Κ2 | σ3 | Κ3 | UΤΠ |
| 1 | "ΣΥΝΘΕΣΗ ΚΑΙ ΕΡΕΥΝΑ Ε.Π.Ε." - "CONCEPT ΣΥΜΒΟΥΛΟΙ ΜΗΧΑΝΙΚΟΙ Α.Ε." - "ΔΕΚΤΗΣ ΣΥΜΒΟΥΛΟΙ ΜΗΧΑΝΙΚΟΙ Α.Ε." | 0,5 | 70 | 0,4 | 90 | 93 | 91,8 | 0,1 | 90 | 80,72 |
| 2 | ΒΕΤΑΠΛΑΝ Α.Ε.Μ. - ΛΙΟΝΤΟΣ & ΣΥΝ/ΤΕΣ Ε.Π.Ε. - ΤΕΤΡΑΣ Η/Μ Α.Ε.Μ. | 0,5 | 93 | 0,4 | 95 | 95 | 95 | 0,1 | 90 | 93,5 |
| 3 | "OBERMEYER ΕΛΛΑΣ Ε.Π.Ε. - ΣΥΜΒΟΥΛΟΙ ΜΗΧΑΝΙΚΟΙ" - "OBERMEYER PLANEN + BERATEN Gmbh" | 0,5 | 75 | 0,4 | 94 | 96 | 95,2 | 0,1 | 100 | 85,58 |

Οι τεχνικές προσφορές θεωρούνται αποδεκτές αφού οι επί μέρους βαθμολογίες των κριτηρίων ανάθεσης είναι πάνω από τα αντίστοιχα ελάχιστα όρια όπως καθορίζονται στο άρθρο 21 της Διακήρυξης.

Το παρόν πρακτικό ελέγχου και βαθμολόγησης των τεχνικών προσφορών, σύμφωνα με το άρθρο 4.4 της διακήρυξης αποστέλλεται στην αναθέτουσα αρχή για έγκριση. Κατά της απόφασης έγκρισης του πρακτικού, η οποία θα πρέπει να κοινοποιηθεί με επιμέλεια της αναθέτουσας αρχής, χωρεί προδικαστική προσφυγή κατά τα ειδικότερα οριζόμενα στο άρθρο 6 της παρούσας.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010 και το από 21-8-2017 πρακτικό της Επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 09-05-2018 πρακτικό της επιτροπής διαγωνισμού που αφορά κατάθεση δικαιολογητικών συμμετοχής και βαθμολόγησης τεχνικών προσφορών για την ανάθεση εκπόνησης της μελέτης**: Μελέτη κατασκευής Μόνιμου Στεγασμένου Εκθεσιακού Κέντρου**

**Β.** Κατά της απόφασης έγκρισης του πρακτικού, η οποία θα πρέπει να κοινοποιηθεί με επιμέλεια της αναθέτουσας αρχής, χωρεί προδικαστική προσφυγή κατά τα ειδικότερα οριζόμενα στο άρθρο 6 της παρούσας.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 265 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

ΝΤΕΚΟΥΜΕΣ Κ. ΓΕΩΡΓΙΟΣ