**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 257 /2018**

**ΑΔΑ:** ΩΣΤΘΩΨΑ-ΙΡΟ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 26ο/2018 Της 14Ης ΜΑΪΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Ορισμός πληρεξούσιου δικηγόρου του Δήμου** **για γνωμοδότηση περί άσκησης ή μη ενδίκων μέσων και βοηθημάτων κατά της αρ. 20/2018 απόφασης Μονομελούς Πρωτοδικείου Άρτας ’’**

Στην Άρτα, σήμερα, 14-05-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **10601/10-05-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Ζέρβας Κων-νος**  **4. Κοτσαρίνης Μιχαήλ**  **5. Λιλής Γεώργιος** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία**  **4.Χαρακλιάς Κων-νος** |

Στη συνεδρίαση παραβρέθηκε ως ειδικώς προσκεκλημένος Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (9) έκτακτα θέματα.

Ο Πρόεδρος εισηγούμενος το 1ο τακτικό θέμα: **Ορισμός πληρεξούσιου δικηγόρου του Δήμου** **για γνωμοδότηση περί άσκησης ή μη ενδίκων μέσων και βοηθημάτων κατά της αρ. 20/2018 απόφασης Μονομελούς Πρωτοδικείου Άρτας** Έδωσε το λόγο στην Ειδική Σύμβουλο του Δημάρχου κ.Σφαλτού η οποία είπε: Στο Δήμο μας δεν υπάρχει Νομική Υπηρεσία και ούτε ο Δήμος μας διαθέτει δικηγόρο με έμμισθη εντολή. Υπάρχει λοιπόν κίνδυνος να προκληθεί ζημία των συμφερόντων του Δήμου σε περίπτωση μη λήψης σχετικής απόφασης για ορισμό δικηγόρου. Κρίνεται απαραίτητο να ορίσουμε δικηγόρο ο οποίος θα γνωμοδοτήσει σχετικά περί άσκησης ή μη ενδίκων μέσων και βοηθημάτων κατά της αρ. 20/2018 απόφασης Μονομελούς Πρωτοδικείου Άρτας σύμφωνα με την οποία υποχρεώνεται ο Δήμος στην καταβολή ποσού 30.020,57€ στην ενάγουσα εταιρεία ‘’Α.ΤΣΩΡΟΣ- Λ. ΣΑΚΚΑΣ Ο.Ε’’ νομιμοτόκως από την επομένη επίδοσης της αγωγής.

Σχετική δαπάνη έχει προβλεφθεί στον προϋπολογισμό του Δήμου, στον Κ.Α. 00-61.11 ‘’Αμοιβές νομικών και συμβολαιογράφων’’, σχετ. Α.Α.Υ. 172/3860/16-2-2018 (ΑΔΑ 667ΖΩΨΑ-ΛΕ7) και η οποία εγκρίθηκε με την 41/2018 Α.Ο.Ε. (ΑΔΑ ΩΨΖΝΩΨΑ-4ΥΕ).

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010 και την εισήγηση της Ειδικής Συμβούλου του Δημάρχου κ. Σφαλτού.

**ΑΠΟΦΑΣΙΖΕΙ ΟΜΟΦΩΝΑ**

**Α.** Ορίζει σύμφωνα με το ιστορικό της παρούσης πληρεξούσιο δικηγόρο του Δήμου την κ. Σφαλτού Χαρίκλεια Δικηγόρο Άρτας Ειδική Σύμβουλο του Δημάρχου προκειμένου να γνωμοδοτήσει για άσκηση ή μη ενδίκων μέσων και βοηθημάτων κατά της αρ. 20/2018 απόφασης Μονομελούς Πρωτοδικείου Άρτας σύμφωνα με την οποία υποχρεώνεται ο Δήμος στην καταβολή ποσού 30.020,57€ στην ενάγουσα εταιρεία ‘’Α.ΤΣΩΡΟΣ- Λ. ΣΑΚΚΑΣ Ο.Ε’’ νομιμοτόκως από την επομένη επίδοσης της αγωγής

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 257 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*